Na ovogodišnjoj komemoraciji u spomen na žrtve koje su partizani ubili u svibnju 1945. na Blajburškom polju kao i na sve one ubijene i nestale na križnim putovima diljem Slovenije, Hrvatske i BiH, sudjelovao je dr. sc. Hrvoje Pende iz GI Narod odlučuje. Za Narod.hr podijelio je svoje dojmove o komemoraciji.

„Bio sam na komemoraciji prvi put i iznenadio sam se zbog nesklada između onog što o tom događaju u zadnje vrijeme govore austrijski i hrvatski mainstream mediji i stvarnog stanja.

Suprotno dojmu koji se pokušava nametnuti, oko sebe sam vidio tisuće ljudi koji mirno mole za nevine žrtve komunističkog terora koji je nemilosrdno ubijao Hrvate koji nisu pristali uz tzv. narodnooslobodilački pokret i komunističku Jugoslaviju. Naime, mnogi Hrvati bili su mobilizirani u tada regularne oružane snage i sama ta činjenica ne čini ih krivim, jer po toj logici (koja dominira među našim mainstream političarima) proizlazi da je svaki muškarac bio kriv ako nije otišao u partizane.

Neugodno me iznenadila atmosfera u mjestu koja je najvjerojatnije stvorena u suradnji hrvatske i austrijske vlasti. Na svakih 20-30 m, posve nepotrebno bili su naoružani policajci, kao da su očekivali dolazak talibana ili sličnih skupina koje ugrožavaju zapadnu civilizaciju, a dolazili su im susjedi kako bi odali poštovanje brutalno ubijenim sunarodnjacima, rođacima, majkama, očevima, djedovima, sugrađanima, nepoznatima, i to od ruke pokreta koji sa zapadnom civilizacijom kakvu poznaje i današnja Austrija, nema ništa zajedničko. Također, vrlo mi se svidjela propovijed biskupa Petanjka za koju se nadam da će doći do ušiju i srca naših političara. – istaknuo je dr. Pende.

Podržite nas! Kako bismo Vas mogli nastaviti informirati o najvažnijim događajima i temama koje se ne mogu čitati u drugim medijima, potrebna nam je Vaša pomoć. Molimo Vas podržite Narod.hr s 50, 100, 200 ili više kuna. Svaka Vaša pomoć nam je značajna! Hvala Vam! Upute kako to možete učiniti možete pronaći OVDJE

Izvor: narod.hr